Document ID: 32006D0190

KOMISSION PÄÄTÖS,
tehty 1 päivänä maaliskuuta 2006,
rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti lattian ja pihan päällysteiden osalta tehdyn päätöksen 97/808/EY muuttamisesta
(tiedoksiannettu numerolla K(2006) 553)
(ETA:n kannalta merkityksellinen teksti)
(2006/190/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1) ja erityisesti sen 13 artiklan 4 kohdan,
sekä katsoo seuraavaa:
(1)
Rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti lattian ja pihan päällysteiden osalta 20 päivänä marraskuuta 1997 tehdyn komission päätöksen 97/808/EY (2) liitteessä III olevassa tuoteryhmätaulukossa ”LATTIAN JA PIHAN PÄÄLLYSTEET (2/2)” FFL on virheellisesti merkitty vaatimustenmukaisuuden osoittamismenettelyyn 3.
(2)
Päätös 97/808/EY olisi näin ollen muutettava vastaavasti.
(3)
Tässä päätöksessä säädetyt toimenpiteet ovat pysyvän rakennusalan komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 97/808/EY liite III tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 1 päivänä maaliskuuta 2006.

Labels: 3
7
1